Lars Enarsonin opetusta
JERUSALEMIN MUUREILLA -SPECIAL Alef-kurssi 9/16
Jeesus ja laki
Shalom! Tervetuloa Alef-kurssille, -
jossa puhumme kristinuskon juutalaisista juurista.
Olemme puhuneet Mooseksen laista, joka ymmärretään usein väärin.
Jos olet katsonut edellisiä jaksoja, -
olet ehkä löytänyt uuden näkökulman asiaan.
Ehkä mielessäsi on syntynyt myös kysymyksiä.
Yritän nyt vastata niihin. Luetaan ensin Ps. 119:97: -
"Kuinka sinun lakisi [opetuksesi] onkaan minulle rakas!
Kaiken päivää minä sitä tutkistelen."
Daavid rakasti lakia, Tooraa, ja ajatteli sitä kaiken päivää.
Joosuallekin luvattiin, -
että jos hän ajattelisi Tooraa öin ja päivin, kaikki onnistuisi.
Myös Psalmissa 1 sanotaan, -
että se joka ajattelee Herran lakia päivin, öin, menestyy.
Nämä lupaukset kuuluvat Herran lakia eli opetusta rakastaville.
Olen lainannut näissä ohjelmissa usein Matteuksen 5. lukua, -
jossa Jeesus sanoo, ettei hän tullut kumoamaan lakia.
"Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, -
se pitää pienimmäksi taivasten valtakunnassa kutsuttaman."
Pienintäkään lain käskyä ei siis ole kumottu.
Joku saattaa kysyä: "Koska siis kaikki käskyt ovat yhä voimassa, -
pitäisikö tottelemattomat lapset kivittää -
ja avionrikkojat surmata?
Se on hyvä kysymys. Yritän nyt vastata tällaisiin kysymyksiin.
Yhtään käskyä ei ole kumottu, -
mutta kaikkia käskyjä ei voida nykyään panna täytäntöön.
Vaikka kaikkia käskyjä ei voidakaan toteuttaa, -
ne opettavat meille silti Jumalan luonnetta ja tahtoa.
Käskyistä näkee, mikä on oikein, mikä väärin.
Kukaan ihminen ei kykene täyttämään koko Mooseksen lakia.
Ei Jeesuskaan voinut pitää kaikkia käskyjä, -
koska osa niistä koski naisia.
Hän ei voinut miehenä toteuttaa naisia koskevia käskyjä.
Osa käskyistä koski vain pappeja.
Muut eivät voi heitä koskevia käskyjä toteuttaa.
Juutalaiset ovat jakaneet Mooseksen lain 613 eri käskyksi.
Juutalaiset rabbit katsovat, -
että niistä voidaan nykyään toteuttaa 297 kappaletta.
Eli useimpia käskyjä ei voida tänä päivänä noudattaa.
Jotta kaikki käskyt olisivat voimassa, -
tarvitaan vähintään viiden edellytyksen täyttymistä.
1. Ihmisen pitäisi olla ympärileikattu -
ja fyysisesti Aabrahamin jälkeläinen.
Ympärileikkaamattomille eivät kaikki käskyt päde.
2. Ihmisen pitäisi asua Israelissa, -
jotta hän voisi täyttää esim. sapattivuosia koskevat käskyt.
Ne koskevat vain Israelia.
Vaikka ne voivat näyttää meillekin suuntaa, -
niitä ei voi täyttää, ellei asu Israelissa.
3. Jerusalemissa pitäisi olla temppeli ja papinvirka.
Moni käsky kuuluu vain temppelissä palveleville leeviläisille.
Niitä ei voi noudattaa, koska temppeliä ei ole.
4. Pitäisi olla Suuri neuvosto, -
joka voisi määrätä esimerkiksi kuolemanrangaistuksen.
Koska Suurta neuvostoa ei ole, -
ei käskyä kuoleman- rangaistuksestakaan voi toteuttaa.
5. Daavidin valtaistuimella tulisi istua voideltu kuningas.
Näin ei ole, mutta odotamme sinne Messiasta hallitsemaan iäti.
Tiettyjen edellytysten olisi siis täytyttävä, -
jotta kaikkia lain käskyjä voitaisiin noudattaa.
Nämä edellytykset eivät kuitenkaan nyt täyty.
Silti Jumala on vaikuttanut lain jokaisen piirron ja kirjaimen.
Laki opettaa meille, mikä on oikein, mikä väärin.
Palaan vielä Suureen neuvostoon ja kuolemanrangaistukseen.
Toorassa on tiettyjä käskyjä, -
joiden rikkomisesta seuraa kuolemanrangaistus.
Sitä ennen neuvoston piti yrittää todistaa syyttömäksi ihminen, -
joka oli tehnyt jotain, josta seurasi kuolemanrangaistus.
Katsotaan, miten Jeesus toimi tällaisessa tilanteessa.
Kuolemanrangaistuksen antamiseen liittyi tiukkoja sääntöjä.
Kuka vaan ei voinut surmata toista käskyn rikkomisesta.
Israelin tuomareilla oli valta panna laki täytäntöön.
Joh. 8:ssa kerrotaan avionrikkojanaisesta.
Nainen oli saatu kiinni itse teosta.
Jeesukselle sanottiin: "Mooses on käskenyt kivittää tuollaiset.
Mitäs sinä sanot?"
Kumosiko Jeesus Mooseksen lain? Ei.
Hän sanoi: "Se, joka synnitön, heittäköön ensimmäisen kiven."
Niin sanoen hän hylkäsi saapuneet todistajat.
Tapahtumalla piti nimittäin olla pari hurskasta todistajaa, -
joiden piti myös varoittaa ihmistä -
ennen kuolemanrangaistuksen antamista.
Jeesus kehotti ilman syntiä olevaa todistajaa -
heittämään ensimmäisen kiven.
Hän pitäytyi kyllä Mooseksen lain kuolemanrangaistukseen, -
mutta vapautti naisen syytteestä, koska näki, -
että miehillä oli samaa syntiä sydämessään.
Miehet lähtivät. Jeesuskaan ei tuominnut naista, -
mutta kehotti häntä olemaan tekemättä enää syntiä.
Käskyjä ei siis ole kumottu, -
mutta niitä kaikkia ei voida nykyään noudattaa.
Ne opettavat meille kuitenkin, mikä on oikeaa, mikä väärää.
Apt. 15:n mukaan apostolit pohtivat Jerusalemissa sitä, -
miten pakanoiden suhteen piti menetellä.
Pitikö pelastuneiden pakanoidenkin noudattaa Mooseksen lakia?
Kysymyksen asettelu pitää itsestään selvänä, -
että juutalaisille kuului koko lain pitäminen.
Mietittiin, pitikö uskoon tulleet pakanatkin ympärileikata.
Pitikö heidän kääntyä juutalaisuuteen?
Apostolit päättivät selkeästi, -
ettei lain täyttämisen taakkaa pitänyt sälyttää pakanoille.
Pietari nousi ensimmäisenä ylös ja teki selväksi koko joukolle, -
että ihminen pelastuu armosta, ei tekojen perusteella.
Tämä koski sekä juutalaista että pakanaa.
Juutalaisilla ei ollut omaa pelastustietä tekojen kautta -
ja pakanoilla omaa pelastustietä uskon kautta.
Vaikka pelastus onkin kaikille armosta, -
juutalaiset on kutsuttu täyttämään kaikki Mooseksen lain käskyt.
Laki annettiin Israelin kansalle erityisellä tavalla.
Pakanoiden ei tarvinnut pitää koko lakia, -
mutta heille annettiin tietyt minimivaatimukset.
Jaakob tiivisti asian Apt. 15:19-20:ssä: -
"Sentähden minä olen sitä mieltä, ettei tule rasittaa niitä, -
jotka pakanuudesta kääntyvät Jumalan puoleen, -
vaan heille kirjoitettakoon, -
että heidän pitää karttaman epäjumalien saastuttamaa -
ja haureutta ja lihaa, josta ei veri ole laskettu, sekä verta."
Onko meillä siis vain neljä käskyä täytettävänä? Ei.
Kiellot karttaa epäjumalanpalvelua ja seksuaalirikoksia -
käsittävät noin 70 eri käskyä laissa.
Tässä tehtiin yhteenveto alueista, joissa laki koskee myös pakanoita.
Näissä neljässä ohjeessa ei silti puhuta vielä mitään 10 käskystä.
Ne ovat voimassa.
Emme saa varastaa, murhata emmekä tehdä huorin jne.
Eli juutalaisen ja pakanan välillä ei ole niin suurta eroa.
Mutta silti koko laki ei koske uskoon tulleita pakanoita.
Nämä neljä aluetta olivat tärkeitä minimivaatimuksia.
Monet kristityt eivät noudata niitäkään.
Esimerkiksi verensyöntikieltoa eivät kaikki kristityt noudata.
Silloin rikotaan apostolien määräyksiä.
On tärkeä ottaa ne todesta. Kolme säädöstä koski ruokaa.
Piti karttaa lihaa, josta veri oli laskematta, verta -
ja epäjumalanpalveluksen saastuttamaa ruokaa.
Kerron nyt, mitä Heprealaisen yliopiston entinen professori -
David Flusser kirjoittaa näistä ohjeista.
Apostolien antamia ohjeita voidaan kutsua Nooan laeiksi.
Ne koskevat kaikkia ihmisiä, myös pakanoita.
"Nooan lakeja pidettiin minimivaatimuksina, -
jotta pakanoita voitiin pitää jumalaapelkäävinä.
Jumalaapelkäävät itse käsittivät asian näin.
Juutalaisuus kiinnosti heitä, ja he noudattivat monia käskyjä -
kääntymättä silti juutalaisuuteen."
Kornelius oli esimerkki jumalaa- pelkäävästä pakanasta, -
joka noudatti useita käskyjä kääntymättä silti juutalaisuuteen.
Flusser jatkaa: -
"Samanlainen asenne oli monilla kristityillä jumalaapelkäävillä."
He halusivat elää niin monen juu- talaisen lain mukaan kuin voivat."
Flussel ei ole kristitty vaan juutalainen tiedemies, -
joka on tutkinut juutalaisuuden ja kristinuskon eroamista toisistaan.
Aluksihan kyse oli juutalaisuudesta.
Hän kirjoitti siis: "Monet kristityt jumalaapelkäävät -
halusivat elää mahdollisimman monen juutalaisen lain mukaan.
Jerusalemin äitiseurakunnassa päätettiin, -
ettei pakanoille annettu muuta taakkaa kuin Nooan säännökset."
Nooan säännökset olivat neljä mainitsemaamme sääntöä.
"He toteuttivat silti vapaa- ehtoisesti monia muitakin lakeja."
Vähitellen kirkossa ei saanut harjoittaa mitään juutalaista.
Lainaan tässä myös vanhasta asiakirjasta nimeltä Didache.
Se kirjoitettiin 100-luvun lopulla tai niillä main.
Kirkkoisien usein lainaaman asiakirjan koko nimi on -
"Kahdentoista apostolin opetus pakanakansoille".
Didachen 6. luvun jakeissa 2-3 sanotaan: -
"Jos voit kantaa Herran koko ikeen [pitää koko Mooseksen lain] -
sinusta tulee täydellinen. Mutta jos et voi, tee, minkä voit.
Mitä tulee ruokaan, noudata niitä säädöksiä, joita voit.
Mutta pysy kaukana epäjumalille uhratusta lihasta, -
koska se on kuolleiden jumalien palvomista."
Tässä alkukristillisessä asiakirjassa suositellaan, -
että pakanatkin noudattaisivat kykynsä mukaan Mooseksen lakia, -
vaikka sitä ei heiltä vaadittukaan.
Esim. ruokasäännöksiä oli hyvä noudattaa mahdollisuuksien mukaan.
Epäjumalille uhrattua lihaa ei saanut missään nimessä syödä.
Nämä asiat olivat tärkeitä uskoon tulleille pakanoillekin.
Tooran eli lain tehtävä pakanoille voidaan tiivistää näin:
1. Laki ja armo eivät ole toisilleen vastakohtaisia.
2. Mooseksen lain pitäminen ei ole ristiriidassa uuden liiton kanssa.
Uusi liitto antaa päinvastoin voiman täyttää Jumalan käskyt.
3. Ensimmäiset juutalaiset uskovat noudattivat kaikki tarkasti lakia.
He olivat lainkiivailijoita.
4. Mooseksen lakia pidettiin esikuvallisena -
myös uskoon tulleille pakanoille.
Heillä ei ole kuitenkaan samaa velvollisuutta noudattaa sitä -
kuin juutalaisilla.
Yksi syy siihen on, -
että kaikkia Mooseksen lain käskyjä on mahdoton pitää yksin.
Täytyy elää yhdessä toisten kanssa, jotka elävät samalla tavalla.
Siksi näitä vaatimuksia ei esitetty pakanoille.
Kaikilla heillä ei ehkä ollut yhteisöä tai seurakuntaa, -
jonka kanssa yhdessä toteuttaa käskyjä.
Käskyjen noudattamista pidettiin kuitenkin esimerkillisenä.
5. Koko Tooran noudattaminen ei ole pelastuskysymys.
Sen pitäminen mahdollisuuksien mukaan on kuitenkin siunaukseksi.
Periaate näkyy Psalmissa 1.
6. Sapatin vietto ja juutalaisten ruokasääntöjen noudattaminen -
oli hyvin yleistä alkukristittyjen parissa, myös pakanoiden.
Juutalaiset tavat kiellettiin vähitellen kirkossa vanhentuneina.
Näin ei ollut alkuseurakunnassa, -
ja tässä ohjelmassa puhumme uskomme juutalaisista juurista.
7. Jumalan käskyjen noudattamisen tarkoitus on elää rakkaudessa.
Yhteenveto koko laista -
on rakastaa Jumalaa koko sydä- mestään, mielestään ja voimastaan -
ja rakastaa lähimmäistään niin kuin itseään.
Noissa kahdessa käskyssä riippuu koko Toora, sanoo Jeesus.
Rakkauden kaksoiskäsky ei kumoa muita käskyjä, -
vaan ne riippuvat rakastamisen käskyissä.
Kaikissa käskyissä on kyse Jumalan ja lähimmäisen rakastamisesta.
8. Antikristus on se, jota Raamattu sanoo laittomaksi.
Hänen tavoitteenaan on kapinoida Jumalan lakeja vastaan.
Dan. 7:25:ssä kuvaillaan antikristusta tai antimessiasta.
"Hän puhuu sanoja Korkeinta vastaan ja hävittää Korkeimman pyhiä.
Hän pyrkii muuttamaan ajat ja lain."
Luen uudelleen, mitä antikristus tekee.
"Hän pyrkii muuttamaan ajat ja lain."
Hän pyrkii siis kapinoimaan niitä vastaan.
"...ja ne annetaan hänen käteensä -
ajaksi ja kahdeksi ajaksi ja puoleksi ajaksi.
Sitten oikeus istuu tuomiolle, ja hänen valtansa otetaan pois -
ja hävitetään ja tuhotaan loppuun asti."
Antikristus kapinoi Jumalan lakeja ja määräaikoja, juhlia, vastaan.
Paavali viittaa 2. Tess. 2:1-2:ssa Danielin kirjan 7. lukuun, -
jossa kerrotaan antikristuksesta.
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä, -
niin me pyydämme teitä, veljet, -
ettette anna minkään hengen ettekä sanan -
ettekä minkään muka meidän lähettämämme kirjeen...
anna... itseänne peljästyttää, -
ikäänkuin Herran päivä jo olisi käsissä.
Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu -
ja laittomuuden ihminen ilmestyy, kadotuksen lapsi..."
Jakeessa 4 lainataan Danielin profetiaa: -
"...tuo vastustaja, joka korottaa itsensä yli kaiken, -
mitä jumalaksi tai jumaloitavaksi kutsutaan, -
niin että hän asettuu... temppeliin ja julistaa olevansa Jumala."
Antikristillinen luopuminen tapahtuu lopun aikana.
Lopunaika alkoi jo helluntaina, -
kun Pietari lainasi Jooelin profetiaa viimeisistä päivistä.
Silloin kapinoidaan Jumalan opetusta, Mooseksen lakia vastaan.
Jae 6: "Ja nyt te tiedätte, mikä pidättää, -
niin että hän vasta ajallansa ilmestyy.
Sillä laittomuuden salaisuus on jo vaikuttamassa; -
jahka vain tulee tieltä poistetuksi se, joka nyt vielä pidättää, -
niin silloin ilmestyy tuo laiton, -
jonka Herra Jeesus on surmaava suunsa henkäyksellä -
ja tuhoava tulemuksensa ilmestyksellä, -
tuo, jonka tulemus tapahtuu saatanan vaikutuksesta -
valheen kaikella voimalla ja tunnusteoilla ja ihmeillä -
ja kaikilla vääryyden viettelyksillä niille, -
jotka joutuvat kadotukseen..."
Laittomuuden ihminen, josta tuossa puhutaan, on antikristus.
Kristus ei kumoa lakia vaan antikristus niin tekee.
Se on tärkeä ymmärtää.
"Luopumus" on kreikaksi "apostasia".
Se tarkoittaa ensi kädessä "kapinaa".
Lopunaikoina kapinoidaan Jumalan lakeja vastaan.
Kapina näkyy kaikin mahdollisin tavoin esimerkiksi perheissä.
Avioliittoa ja seksuaalista puhtautta koskevia -
Jumalan käskyjä vastaan kapinoidaan.
On tärkeä tutkia lakia, -
jotta voisimme paeta luopumusta ja kapinaa.
Kerron kahdeksan syytä, -
miksi kaikkien kristittyjen tulee tutkia Mooseksen lakia.
1. Silloin voimme paremmin ymmärtää Israelia ja juutalaisia.
Israelia ei voi rakastaa rakastamatta Mooseksen lakia, -
koska se antoi juutalaisille heidän identiteettinsä.
Mooseksen lain tutkiminen on siksi tärkeää.
2. Kun tutkimme Mooseksen lakia, ymmärrämme paremmin Raamattua.
Mooseksen laki on perusta koko Raamatun ilmoitukselle.
Perusta täytyy ymmärtää ensin.
Jeesus sanoi Joh. 5:ssä: "Mooses kirjoitti minusta.
Jos ette usko Moosesta, miten voisitte uskoa minua."
Voidaksemme ymmärtää Jeesusta tulee ensin tutkia Moosesta.
4. Mooseksen lain tutkiminen auttaa ymmärtämään, kuka Messias on.
Opetuslapset huudahtivat: "Me olemme löytäneet sen, -
josta Mooses laissa ja profeetat ovat kirjoittaneet, -
Jeesuksen, Joosefin pojan, Nasaretista." (Joh. 1:45)
Meidän täytyy ymmärtää, mitä Mooses on Messiaasta kirjoittanut -
voidaksemme ymmärtää, kuka Messias todella on.
Näin vältämme antikristilliset harhaopit.
5. Lain tutkiminen sytyttää sydämen.
Kun Jeesus selitti opetuslapsille Emmauksen tiellä -
lakia ja profeettoja, heidän sydämensä alkoi palaa. (Lk. 24:32)
6. Lakia on tutkittava voidaksemme ymmärtää Raamatun profetioita.
Jes. 46:10: "Minä ilmoitan alusta asti, mitä tuleva on."
Jos emme ymmärrä alkua, emme ymmärrä tulevaakaan.
Kotisivultamme voit tilata viikko-opetuksen Toorasta.
Meidän täytyy tajuta Mooseksen lakia -
voidaksemme ymmärtää koko Raamatun ilmoitusta.
Toivottavasti tämä siunasi sinua. Shalom!
Suomennos: Annamari Kortelainen